text: Vejle Boldklub forlænger med sin træner 
  27 november 2014 kl. 13.32
  Cheftræner Klebér Saarenpää fortsætter sæsonen ud, meddeler Vejle Boldklub.
  I dag Vejle Boldklub forlænget sin aftale med cheftræner Klebér Saarenpää og hans assistent Søren Vie Clausen.
  - Vi har forlænget aftalen med Klebér Saarenpää og Søren Vie Clausen frem til 30. juni 2015. Til den tid danner vi os et overblik over hele sæsonen og træffer en beslutning om fremtiden, siger sportschef Steen Thychosen.
  - Vi har været meget tilfredse med holdets præstationer i den sidste del af efteråret. Holdet har optrådt med ny gejst og vist mod til at spille angrebsfodbold, og det var netop hvad vi efterlyste. Vi har hentet to sejre efter gode præstationer mod FC Fredericia og AC Horsens, men også i opgørene mod AaB og Viborg så vi den ønskede gejst og gnist fra spillerne. Det håber vi fortsætter i den sidste del af sæsonen, siger Steen Thychosen.
  